Document ID: 32007R1352

UREDBA KOMISIJE (ES) št. 1352/2007
z dne 16. novembra 2007
o spremembi priloge I k Uredbi Sveta (EGS) št. 2658/87 o tarifni in statistični nomenklaturi ter o carinski tarifi
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2658/87, z dne 23. julija 1987, o tarifni in statistični nomenklaturi ter o skupni carinski tarifi (1) in zlasti člena 9(1)(a) Uredbe,
ob upoštevanju naslednjega:
(1)
Uredba Komisije (EGS) št. 2568/91, z dne 11. julija 1991, o značilnostih oljčnega olja in olja iz oljčnih tropin ter o ustreznih analiznih metodah (2) je bila posodobljena z Uredbo (ES) št. 702/2007, da se upoštevajo sklepi strokovnjakov s področja kemije. V Uredbi (EGS) št. 2568/91 sta bili spremenjeni predvsem določitev odstotka 2-gliceril monopalmitata, s katero lahko natančneje odkrijemo estrificirana olja, in znižana je bila mejna vrednost za stigmastadien v deviških oljčnih oljih, s čimer dosežemo boljše ločevanje deviških in rafiniranih oljčnih olj.
(2)
Zato je treba spremeniti dodatno opombo 2 k poglavju 15 kombinirane nomenklature o oljčnih oljih.
(3)
Uredbo (EGS) št. 2658/87 je zato treba ustrezno spremeniti.
(4)
Sprememba Uredbe (EGS) št. 2568/91 iz leta 2007 se uporablja od 1. januarja 2008. Zaradi usklajenosti je treba to uredbo uporabljati od istega datuma.
(5)
Ukrepi, predvideni s to uredbo, so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Priloga I k Uredbi (EGS) št. 2658/87 se spremeni v skladu s Prilogo.
Člen 2
Ta uredba začne veljati dvajseti dan po objavi v Uradnem listu Evropske unije.
Uporablja se od 1. januarja 2008.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. novembra 2007

Labels: 3
17